fi en fi fi fi fi fi pl fi fi fi fi fi fi fi fi fi fi fi fi fi fi fi nl de fi fi fi fi fi fi fi fi fi fi fi fi fi fi fi fi fi fi fi fi fi fi fi nl fi fi en fi
Hyvinvointi kuuluu kaikille! – Vasemmistoliiton Vantaan ja Keravan hyvinvointialueen vaaliohjelma
Elina Backmanin kolmas on lumoava Lappi-dekkari, kunnes se loppuu töksähtäen
”Meistä tuntuu, että epäonnistuimme” – Hongkongin kiristynyt poliittinen tilanne ajaa nuoria muuttamaan pois
Voiko Venäjän sodanvastaiselta liikkeeltä odottaa enää mitään?
Perun transnaiset taistelevat oikeuksistaan
Venäjä syvensi sotaa ja kriisiä entisestään – 3 nostoa viikosta, joka kiristi Euroopan turvallisuustilannetta lisää
Kansanedustaja hakee rahaa lukutaidon tukemiseen: Tekstin talo tukisi kirjallisuuden kenttää
“Meillä päin ei tehdä töitä kusipäiden kaa” – Cepan Maailman possebiisi on poliittista bileräppiä
Onko hallinnollinen työ turhaa?
Miksi lastensuojelu on kriisissä?
Kirjallinen kysymys sote-kulujen alibudjetoinnista
Toimivat sote-palvelut, henkilöstökoulutuksella vai ilman?
Keski-Uudenmaan Vasemmisto ei hyväksy kasikuntahankkeen leikkauslistoja
Vasemmistoliiton valtuustoryhmät Keski-Uudellamaalla suhtautuvat kielteisesti kahdeksan kunnan laajuiseen kuntaliitokseen ja sen mukana tuleviin leikkauslistoihin.
Kahdeksikko on liitosalueena liian suuri. Se kaventaa lähidemokratiaa ja vie lähipalveluita koskevaa päätöksentekoa kauemmas kuntalaisten arjesta.
Hyvinkään, Järvenpään, Keravan, Nurmijärven, Mäntsälän ja Tuusulan vasemmistoliittolaiset valtuutetut kaipaavat kuntaliitoskeskusteluihin ihmislähtöisempää näkökulmaa. Emme ole valmiita ajamaan alas lähipalveluita. Yhdistymisselvitys edellyttää kymmenien miljoonien eurojen sopeutuksia leikkausten kautta.
Loppuraportin laskennalliset säästöt tulevat sekä toimintojen keskittämisestä että palvelujen karsimisesta. Kunnallista liiketoimintaa, kuten kunnallisia liikelaitoksia ja osakeyhtiöitä, ei tarkasteluun ole sisällytetty. Myös julkiset hankinnat, joita kunnat ja kuntayhtymät tekevät vuosittain lähes 30 miljardin arvosta, on jätetty tarkastelun ulkopuolelle. Ilman niitä yhdistymisen taloudelliset vaikutukset ovat pelkkä arvaus.
Vasemmistoliitto pitää tärkeänä työpaikkojen, asuntojen, erityisesti vuokra-asuntojen, sekä parempien liikenneyhteyksien edistämistä. Lisäksi tarvitaan toimia alueiden sosiaalisen eriarvoistumisen ehkäisemiseksi. Toivomme ja haluamme, että näihin kysymyksiin ratkaisuja tarjoaa koko Helsingin seudulle tulossa oleva metropolihallinto.
On ennenaikaista päättää Keski-Uudenmaan kuntien pienemmistä tai suuremmista yhdistymisistä. Emme tarvitse moninkertaisia hallintohimmeleitä. On järkevää katsoa ensin, mitä metropolilaki ja sote-laki tuovat tullessaan ja sen jälkeen pohtia, tarvitaanko lisäksi kuntaliitoksia vai ei.
Kannanotot, Uutiset, Valtuusto, Yleinen
hyvinkää, järvenpää, kerava, keski-uusimaa, kuntaliitos, lähidemokratia, leikkaukset, mäntsälä, nurmijärvi, palvelut, pornainen, sipoo, tuusula
© 2022 - Keravan Vasemmisto